open-index/open-wikipedia-markdown huggingface dataset:
বাইবেল অনুবাদ

হিব্রু, আরামীয় এবং গ্রিক ভাষা থেকে বাইবেল অনেক ভাষায় অনুবাদিত হয়েছে। বাইবেল অনুবাদক সংগঠন ওয়াইক্লিফ গ্লোবাল অ্যালায়েন্স অনুসারে ২০২৪ সনের নভেম্বর পর্যন্ত সম্পূর্ণ বাইবেল ৭৫৬টি ভাষায়, নূতন নিয়ম ১,৭২৬টি ভাষায় এবং বাইবেলের ক্ষুদ্র অংশ ১,২৭৪টি ভাষায় অনুবাদিত হয়েছে। বাইবেলের অন্তত কিছু অংশ ৩,৭৫৬টি ভাষায় অনুবাদ করা হয়েছে।

পুরাতন নিয়ম, হিব্রু ভাষায় লেখা (আরামীয় ভাষায় দেনিয়েলের পুস্তকের কিছু অংশ সহ) আরামীয় (তথাকথিত টারগুমীয়, মূলত লেখা হয়নি), গ্রিক এবং সিরীয় ভাষায় অনুবাদ করা হয়েছিল।

সম্রাট কনস্টান্টিনের সময় আগে, গ্রিক ভাষায় লেখা নূতন নিয়ম প্রথম সিরীয়, ল্যাটিন ও কপ্তীয় ভাষায় অনূদিত হয়েছিল। জেরোমের ৪র্থ শতাব্দীর ল্যাটিন  বুলগতে সংস্করণ, পূর্ববর্তী ল্যাটিন অনুবাদগুলির সংশোধন, মধ্যযুগে পশ্চিমা খ্রিস্টধর্মে প্রভাবশালী ছিল।

৫০০ সাল নাগাদ, বাইবেল গেʽএজ, গোথিক, আরামীয় ও জর্জীয় ভাষায় অনুবাদ করা হয়েছিল। ১০০০ সাল নাগাদ, পুরাতন নুবীয়, সোগদীয়, আরবি ও  স্লাভীয় ভাষা সহ অন্যান্য অনেক অনুবাদ যুক্ত করা হয়েছিল।

সহস্রাব্দেরও বেশি সময়ের ইংরেজ ভাষায় বাইবেল অনুবাদের সমৃদ্ধ ও বৈচিত্র্যময় ইতিহাস রয়েছে।

নূতন নিয়মে পাঠ্য বৈকল্পিকগুলির মধ্যে রয়েছে ত্রুটি, বাদ দেওয়া, সংযোজন, পরিবর্তন ও বিকল্প অনুবাদ। কিছু ক্ষেত্রে, বিভিন্ন অনুবাদকে প্রমাণ হিসেবে ব্যবহার করা হয়েছে বা মতবাদগত পার্থক্য দ্বারা অনুপ্রাণিত করা হয়েছে।

## তথ্যসূত্র

## আরও পড়ুন
* Wills, Garry, "A Wild and Indecent Book" (review of David Bentley Hart, *The New Testament:  A Translation*, Yale University Press, 577 pp.), *[[:en:The New York Review of Books|The New York Review of Books]]*, vol. LXV, no. 2 (8 February 2018), pp.&nbsp;34–35.  Discusses some pitfalls in interpreting and translating the New Testament.
* 

## বহিঃসংযোগ
* Repackaging the Bible by Eric Marrapodi, *CNN*, December 24, 2008
* Bible Versions and Translations on BibleStudyTools.com
* Huge selection of Bibles in Foreign Languages –  bibleinmylanguage.com
* BibleGateway.com (has many translations to select)

বিষয়শ্রেণী:বাইবেলের সংস্করণ ও অনুবাদ
বিষয়শ্রেণী:অনুবাদসমূহ
বিষয়শ্রেণী:বাইবেল
বেরাহ ধ্রুবকসমূহ

**বেরাহ ধ্রুবকসমূহ** হল গাণিতিক ধ্রুবকের একটি-সিরিজ, যেখানে n\text{th} তম বেরাহ ধ্রুবকটি নিম্নলিখিত সূত্র দ্বারা প্রকাশ করা হয়:

: B (n) = 2 + 2 \cos \left ( \frac{2\pi}{n} \right ).

বিখ্যাত কিছু বেরাহ ধ্রুবকের উদাহরণ হল: B (5) হল \varphi + 1 যেখানে \varphi হল সোনালী অনুপাত, B (7) **রৌপ্য ধ্রুবক**  ( **রৌপ্য মূল** নামেও পরিচিত ), এবং B (10) = \varphi + 2 .

নিম্নলিখিত সারণীতে প্রথম দশটি বেরাহ ধ্রুবকের সংক্ষিপ্ত বিবরণ দেওয়া হয়েছে।

## আরও দেখুন
* রঙিন বহুপদ

## নোট

## তথ্যসূত্র

* 
* Beraha, S. Ph.D. thesis. Baltimore, MD: Johns Hopkins University, 1974.
* Le Lionnais, F. *Les nombres remarquables.* Paris: Hermann, p.&nbsp;143, 1983.
* Saaty, T. L. and Kainen, P. C. *The Four-Color Problem: Assaults and Conquest.* New York: Dover, pp.&nbsp;160–163, 1986.
* Tutte, W. T. "Chromials." University of Waterloo, 1971.
* Tutte, W. T. "More about Chromatic Polynomials and the Golden Ratio." In *Combinatorial Structures and their Applications: Proc. Calgary Internat. Conf., Calgary, Alberta, 1969.* New York: Gordon and Breach, p.&nbsp;439, 1969.
* Tutte, W. T. "Chromatic Sums for Planar Triangulations I: The Case \lambda = 1," Research Report COPR 72–7, University of Waterloo, 1972a.
* Tutte, W. T. "Chromatic Sums for Planar Triangulations IV: The Case \lambda = \infty." Research Report COPR 72–4, University of Waterloo, 1972b.

বিষয়শ্রেণী:গাণিতিক ধ্রুবক
জেনেভা বাইবেল

**জেনেভা বাইবেল** হলো ইংরেজি ভাষায় অনুবাদিত বাইবেলের সবচেয়ে তাৎপর্যপূর্ণ অনুবাদগুলির মধ্যে একটি, যেটি দুউয়ায়–রাঁস বাইবেলের ২২ বছর আগে এবং কিং জেমস সংস্করণ ৫১ বছর আগে অনুবাদিত হয়। এটি ষোড়শ শতাব্দীর প্রতিবাদী মতবাদীদের প্রাথমিক বাইবেল। এটি মেফ্লাওয়ার বাইবেলগুলির মধ্যে একটি, এবং এর প্রচ্ছদপট মার্কিন যুক্তরাষ্ট্রের মহান সীল এর জন্য বেঞ্জামিন ফ্রাঙ্কলিন এর নকশাকে অনুপ্রাণিত করেছিল।

জেনেভা বাইবেল অনেক ভিন্নমতাবলম্বী ইংরেজদের দ্বারা ব্যবহার করা হয়েছিল, এবং এটি এখনও ইংরেজ গৃহযুদ্ধের সময় অলিভার ক্রোমওয়েলের সৈন্যরা দ্য *[[সোলডিয়ার্স পকেট বাইবেল]]* পুস্তিকাটিতে সম্মানিত ছিল।

যেহেতু জেনেভা বাইবেলের ভাষা ছিল আরও প্রবল এবং জোরালো, এবং বেশিরভাগ পাঠক দৃঢ়ভাবে গ্রেট বাইবেলের তুলনায় সংস্করণটিকে পছন্দ করেছিল। ক্লিল্যান্ড বয়ড ম্যাকাফির ভাষায়, "এটি শ্রেষ্ঠত্বের নিছক শক্তির দ্বারা গ্রেট বাইবেলকে মাঠের বাইরে সরিয়ে দেয়"।

## তথ্যসূত্র

## বহিঃসংযোগ

;মূলপাঠ
*Scanned copy of the original 1560 Geneva Bible
*Geneva Bible (1599)
*Geneva Bible Footnotes
*Geneva Bible online (1599)
*Modern Spelling Geneva Bible with Footnotes for the Gospels
* 

;প্রবন্ধ
*''The Geneva Bible of 1560'' : article by Bruce Metzger originally printed in *Theology Today*
*Online version of Sir Frederic G. Kenyon's article in *[[:en:Hastings' Dictionary of the Bible|Hastings' Dictionary of the Bible]]*, 1909

;বর্তমানে মুদ্রিত সংস্করণ
*''1560 First Edition'': Facsimile Reproduction
*''1560 First Edition''  Reduced size Facsimile Reproduction by Hendrickson
*''1599 Edition'': Modern Spelling and Typesetting from *The 1599 Geneva Bible Restoration Project* (no illustrations)

বিষয়শ্রেণী:ইংরেজি ভাষায় বাইবেল অনুবাদ
দুন্দার আলী উসমান

**দুন্দার আলী উসমান** (, ; ৩০ ডিসেম্বর ১৯৩০ – ১৮ জানুয়ারি ২০২১), **দুন্দার আলী উসমান উসমানোগলু** নামেও পরিচিত, ছিলেন উসমানীয় পরিবারের ৪৫তম প্রধান ব্যক্তি ও উসমানীয় সাম্রাজ্যের উত্তরাধিকারী। এ রাজবংশটি ১২৯৯ সাল থেকে ১৯২২ সালে উসমানীয় সালতানাত বিলুপ্ত না হওয়া পর্যন্ত উসমানীয় সাম্রাজ্য শাসন করেছিল।

## প্রারম্ভিক ও ব্যক্তিগত জীবন
*শাহজাদা* দুন্দার আলী উসমান উসমানোগলু ১৯৩০ সালের ৩০ ডিসেম্বর বর্তমান সিরিয়ার দামেস্কে জন্মগ্রহণ করেন। তিনি উসমানীয় সুলতান দ্বিতীয় আব্দুল হামিদের ছেলে শাহজাদা মুহাম্মাদ সেলিমের নাতি ছিলেন। তার পিতা ছিলেন শাহজাদা মুহাম্মাদ আব্দুল করিম। ১৯৩২ সালে তার ছোট ভাই হারুন জন্মগ্রহণ করেছিলেন। দুন্দার আলী উসমান ইউসরা হানিমকে বিবাহ করেছিলেন এবং তাদের কোনো সন্তান ছিল না। তার স্ত্রী ২০১৭ সালের ২৫ জুলাই দামেস্কে মৃত্যুবরণ করেন।

## পরবর্তী জীবন ও মৃত্যু
১৯৭৪ সালে উসমানীয় পরিবারকে তুরস্কে ফিরে যাওয়ার অনুমতি দেয়া হয়। কিন্তু দুন্দার আলী উসমান যাননি এবং তিনি সিরিয়ার দামেস্কে থেকে গিয়েছিলেন। যদিও পরিবারের অনেকজন সদস্য ইস্তাম্বুলে ফিরে গিয়েছিলেন।

২০১১ সালে সিরীয় গৃহযুদ্ধ শুরু হয় এবং ২০১৩ সালে গণমাধ্যমে খবর প্রকাশিত হয় যে, সিরীয় গৃহযুদ্ধের ফলে দুন্দার আলী উসমান সিরিয়ায় আটকা পড়ে। যার ফলে ২০১৭ সালের আগস্টে তুরস্কের প্রেসিডেন্ট রেজেপ তাইয়িপ এরদোয়ানের নির্দেশে তাকে সিরিয়া সরিয়ে নেওয়া হয়। তাকে প্রথমে লেবাননের বৈরুতে সরিয়ে নেওয়া হয়েছিল। পরে তিনি ইস্তাম্বুলে চলে যান।

দুন্দার আলী উসমান ২০২১ সালের ১৮ জানুয়ারি ৯০ বছর বয়সে দামেস্কে মারা যান এবং তার ভাই হারুন উসমান উসমানীয় পরিবারের প্রধান হিসাবে তাঁর স্থলাভিষিক্ত হন।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:দামেস্কের ব্যক্তি
বিষয়শ্রেণী:উসমানোগলু পরিবারের প্রধান
দ‍্য প্রিন্ট

**দ্য প্রিন্ট** হল সফ্টওয়্যার-ভিত্তিক অনলাইন অবকাঠামোর ভারতীয় সংবাদপত্র, যার মালিকানা প্রিন্টলাইন মিডিয়া প্রাইভেট লিমিটেডের। সাংবাদিক শেখর গুপ্তা ২০১৭ খ্রিস্টাব্দের আগস্ট মাসে এটি শুরু করেন।

## ইতিহাস
ভারতীয় সাংবাদিক শেখর গুপ্তা ২০১৬ খ্রিস্টাব্দের ১৬ সেপ্টেম্বর নতুন দিল্লিতে *প্রিন্টলাইন মিডিয়া প্রা. লিমিটেড* নামে এক সংবিধিবদ্ধ সংস্থার নিবন্ধন করান।

'দ্য প্রিন্ট' মূলত 'পলিটিক্স অ্যান্ড পলিসি' তথা সমসাময়িক রাজনীতি এবং নীতি গবেষণার উপর বক্তব্য আলোকপাত করে। এই উদ্যোগটি ভারতীয় সংবাদভিত্তিক টেলিভিশন চ্যানেল আজ তক-এর *অফ দ্য কাফ প্রোগ্রাম* ( যা সচরাচর প্রস্তুতি বা পূর্ব ধারণার ব্যতিরেকে হঠাৎই) সম্প্রচারিত হয়। 'দ্য প্রিন্ট' এর ইউটিউব এবং ফেসবুক চ্যানেলে প্রচারিত হয়।

২০১৭ খ্রিস্টাব্দের মে মাসে, সংস্থাটি এন আর নারায়ণ মূর্তি , নন্দন নিলেকানি , রতন টাটা , কিরণ মজুমদার-শ , উদয় কোটাক , বিজয় শেখর শর্মা , রাজীব সি মোদি, রবি ঠাকরান, ভবিশ আগরওয়াল , নির্মল জৈন, আর ভেঙ্কটরামন, করণ ভগত এবং ইয়াতিন শাহ প্রমুখ উদ্যোগপতিদের কাছ থেকে অপ্রকাশিত অর্থায়ন লাভ করে।

মুখ্য সম্পাদক হিসাবে শেখর গুপ্ত পাঠকদের এক চিঠিতে উল্লেখ করেছেন যে, দ্য প্রিন্ট-এর লক্ষ্য হল সবকিছুই "তথ্যভিত্তিক" এবং "উদার" 'দ্য প্রিন্ট' তাদের প্রকাশিত ওয়েবসাইটে দাবি করে যে, তারা সাংবাদিকদের নৈতিকতার নীতিমালার কাছে প্রতিশ্রুতিবদ্ধ।

## পরিষেবা

### ওয়েবসাইট
দ্য প্রিন্ট, নতুন সফ্টওয়্যার-ভিত্তিক অনলাইন অবকাঠামোর ভারতীয় সংবাদ মাধ্যম হওয়ার কারণে প্রাথমিকভাবে ইংরেজি ভাষায় বেশিরভাগ কভারেজ ওয়েবসাইটের প্রকাশ করে। তবে ওয়েবসাইটে ইংরাজির পাশাপাশি হিন্দি ভাষার সংস্করণও রয়েছে। সংবাদ কভারেজকে বাস্তবভিত্তিক সংবাদ প্রতিবেদন এবং মতামতের অংশে ভাগ করা হয়।

#### সদস্যতা
প্রাথমিকভাবে ওয়েবসাইটটি অনলাইন বিজ্ঞাপন বাবদ প্রাপ্ত রাজস্বের উপর নির্ভর করে। তবে সদস্য ও পৃষ্ঠপোষকদের এককালীন অনুদান ও পুনরাবৃত্ত চাঁদা গ্রহণের ব্যবস্থা আছে।

#### অফ দ্য কাফ
'অফ দ্য কাফ' হল 'ক্যান্ডিড টক শো' তথা খোলামেলা, নিরপেক্ষ এবং আন্তরিক সাক্ষাতকারের অনুষ্ঠানের টেলিসিরিজ আজ তকের সহযোগিতায় উপস্থিত হয়। ২০১৬ খ্রিস্টাব্দের ফেব্রুয়ারি মাসে শুরু হয়। সাম্প্রতিককালের সংস্করণগুলি অবশ্য শুধুমাত্র *দ্যপ্রিন্ট* এর অনলাইন সৌজন্য-সংস্করণ। আকর্ষণীয় কথোপকথনের অনুষ্ঠানেব যে বিশিষ্ট ব্যক্তিত্বেরা অতিথি হিসাবে অংশ নিয়েছেন তারা হলেন অমীশ ত্রিপাঠি , গীতা গোপীনাথ , মার্টিন উলফ এবং ফ্রান্সিস ফুকুয়ামা প্রমুখেরা।

## তথ্যসূত্র

বিষয়শ্রেণী:২০১৭-এ দিল্লিতে প্রতিষ্ঠিত
বিষয়শ্রেণী:ভারতীয় সংবাদ ওয়েবসাইট
বিষয়শ্রেণী:২০১৭-এ প্রতিষ্ঠিত সংবাদপত্র
দক্ষিণ আফ্রিকান ক্রীড়া কনফেডারেশন ও অলিম্পিক কমিটি

**দক্ষিণ আফ্রিকান ক্রীড়া কনফেডারেশন ও অলিম্পিক কমিটি** (; এছাড়াও সংক্ষেপে আইওসি কোড **আরএসএ** দ্বারা পরিচিত) হলো দক্ষিণ আফ্রিকার জাতীয় অলিম্পিক কমিটি। এই সংস্থাটির ১৯০৮ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর দক্ষিণ আফ্রিকার জোহানেসবার্গে অবস্থিত।

বর্তমানে দক্ষিণ আফ্রিকান ক্রীড়া কনফেডারেশন ও অলিম্পিক কমিটির সভাপতির দায়িত্ব পালন করছেন ব্যারি হেন্ড্রিকস, যিনি ২০১৬ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন নোজিফো জাফটা।

## ইতিহাস
১৯০৮ সালে দক্ষিণ আফ্রিকার বহু-ক্রীড়ার সর্বোচ্চ সংস্থা হিসেবে দক্ষিণ আফ্রিকান ক্রীড়া কনফেডারেশন ও অলিম্পিক কমিটি প্রতিষ্ঠিত হয়েছে। হেনরি নার্স এই সংস্থার প্রথম সভাপতির দায়িত্ব পালন করেছেন, যিনি ১৯০৮ হতে ১৯২৫ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার পূর্বেই দক্ষিণ আফ্রিকা ১৯০৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৬০ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে দক্ষিণ আফ্রিকা

## তথ্যসূত্র

## বহিঃসংযোগ
*  
* এএনওসিতে দক্ষিণ আফ্রিকান ক্রীড়া কনফেডারেশন ও অলিম্পিক কমিটি 
* অলিম্পিডিয়ায় দক্ষিণ আফ্রিকান ক্রীড়া কনফেডারেশন ও অলিম্পিক কমিটি 
* অলিম্পিক.কমে দক্ষিণ আফ্রিকান ক্রীড়া কনফেডারেশন ও অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে দক্ষিণ আফ্রিকা
বিষয়শ্রেণী:দক্ষিণ আফ্রিকার ক্রীড়া পরিচালনা পরিষদ
বিষয়শ্রেণী:১৯০৮-এ দক্ষিণ আফ্রিকায় প্রতিষ্ঠিত
বিষয়শ্রেণী:১৯০৮-এ প্রতিষ্ঠিত ক্রীড়া সংস্থা
ক্রান্তিকাল

***ক্রান্তিকাল*** শেখর দাস পরিচালিত ২০০৫ সালের বাংলা ভাষার ভারতীয় নাট্য চলচ্চিত্র। এটি প্রফুল্ল রায়ের একই নামের উপন্যাস অবলম্বনে নির্মিত। এতে শ্রেষ্ঠাংশে অভিনয় করেন রূপা গঙ্গোপাধ্যায়, শিলাজিৎ মজুমদার, সৌমিত্র চট্টোপাধ্যায় ও হারাধন বন্দ্যোপাধ্যায়।

চলচ্চিত্রটি ২০০৫ সালের ১লা অক্টোবর মুক্তি পায়। এটি ৯ম ঢাকা আন্তর্জাতিক চলচ্চিত্র উৎসবে প্রদর্শিত হয় এবং আন্তর্জাতিক জুরি কর্তৃক শ্রেষ্ঠ পরিচালক (শেখর) ও শ্রেষ্ঠ অভিনেত্রী (রূপা) বিভাগে পুরস্কার অর্জন করে। এটি ৫২তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও শ্রেষ্ঠ পার্শ্ব অভিনেতা (হারাধন) বিভাগে দুটি পুরস্কার ও ৬৯তম বার্ষিক বিএফজেএ পুরস্কারে শ্রেষ্ঠ ভারতীয় চলচ্চিত্র বিভাগে পুরস্কার অর্জন করে।

## অভিনয়শিল্পীদল
* রূপা গঙ্গোপাধ্যায় - সুবর্ণা সিনহা
* শিলাজিৎ মজুমদার - রাজীব রায়
* সৌমিত্র চট্টোপাধ্যায় - প্রতাপচন্দ্র সিনহা
* হারাধন বন্দ্যোপাধ্যায়
* অর্জুন চক্রবর্তী
* রিতা দত্ত চক্রবর্তী
* রাজেশ শর্মা
* অর্কপ্রিয়া গঙ্গোপাধ্যায়

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:২০০৫-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:প্রফুল্ল রায়ের সৃষ্টিকর্ম অবলম্বনে চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
গণনাকরণ

alt=A set of number blocks. The blocks 1, 2, and 3 are in the foreground; six other blocks can be seen in the background|থাম্ব| সংখ্যা ব্লক, যা গণনা জন্য ব্যবহার করা যায়
**গণনাকরণ** বলতে বস্তুর একটি সসীম সেটের উপাদানের সংখ্যা নির্ধারণের প্রক্রিয়াকে বোঝায়; অর্থাৎ, সেটের আকার নির্ধারণ। ঐতিহ্যগত গণনার পদ্ধতিতে, সেটের প্রতিটি উপাদানের জন্য একটি নির্দিষ্ট ক্রমে (মানসিক বা উচ্চারিত) গণককে একটি একক দ্বারা বাড়ানো হয়, একই উপাদান পুনরায় গণনা এড়ানোর জন্য সেই উপাদানগুলোকে চিহ্নিত বা স্থানান্তরিত করা হয়, যতক্ষণ না সকল অচিহ্নিত উপাদান নিঃশেষ হয়। যদি প্রথম উপাদানটি গণনার শুরুতে এক থেকে শুরু করা হয়, তবে শেষ উপাদানটি গণনা করার পর গণকের মান সেটটির মোট উপাদান সংখ্যা প্রদান করে। সম্পর্কিত শব্দ *[[পরিগণনা]]* প্রতিটি উপাদানের জন্য একটি সংখ্যা বরাদ্দ করে একটি সসীম (সংযুক্তি) সেট বা অসীম সেটের উপাদানগুলিকে অনন্যভাবে সনাক্ত করা বোঝায়।

গণনা কখনো কখনো একের পরিবর্তে অন্যান্য সংখ্যাও অন্তর্ভুক্ত করে; উদাহরণস্বরূপ, টাকা গণনা করার সময়, খুচরা টাকা গণনা করা, "দুই করে গণনা" (২, ৪, ৬, ৮, ১০, ১২,...), অথবা "পাঁচ করে গণনা" (৫, ১০, ১৫, ২০, ২৫,...)।

পুরাতাত্ত্বিক প্রমাণ থেকে জানা যায় যে মানুষ অন্তত ৫০,০০০ বছর ধরে গণনা করে আসছে। প্রাচীন সংস্কৃতিগুলো মূলত সামাজিক ও অর্থনৈতিক তথ্য, যেমন দলীয় সদস্যের সংখ্যা, শিকার প্রাণী, সম্পত্তি বা ঋণের হিসাব রাখতে গণনা ব্যবহার করত (অর্থাৎ হিসাবরক্ষণ)। দক্ষিণ আফ্রিকার সীমান্ত গুহায় খাঁজকাটা হাড় পাওয়া গেছে, যা ইঙ্গিত দেয় যে খ্রিস্টপূর্ব ৪৪,০০০ সালের আগেও মানুষ গণনার ধারণা জানত। গণনার বিকাশের ফলে গাণিতিক স্বরলিপি, সংখ্যা পদ্ধতি এবং লেখার বিকাশ ঘটে।

## গণনার ফর্ম
ডান|থাম্ব| হানাকাপিয়াই সমুদ্র সৈকতে টালি চিহ্ন ব্যবহার করে গণনা করা হচ্ছে

মৌখিক গণনা বলতে ধারাবাহিকভাবে সংখ্যাগুলি উচ্চারণ করা বা মনে মনে অগ্রগতি হিসাব রাখার প্রক্রিয়া বোঝায়। সাধারণত এমন গণনা দশমিক সংখ্যা পদ্ধতিতে করা হয়: "১, ২, ৩, ৪" ইত্যাদি। মৌখিক গণনা সাধারণত তখন ব্যবহার করা হয় যখন বস্তুগুলি বর্তমানে উপস্থিত থাকে। এখানে সময়ক্ষেপণ করে কিছু গোনা হয় না। কারণ কোন বিরতি ঘটলে গণনা সেখান থেকে আবার শুরু করতে হয় যেখানে একটি সংখ্যা স্মরণ করা যায় বা নথিবদ্ধ করা হয়েছে।

একটি ছোট সেটে বস্তু গোনা, বিশেষ করে সময়ক্ষেপণ করে, দক্ষভাবে টালি চিহ্ন ব্যবহার করে সম্পন্ন করা যেতে পারে: প্রতিটি সংখ্যার জন্য একটি চিহ্ন তৈরি করা এবং তারপর টালি করা শেষ হলে সব চিহ্ন গোনা। টালি গণনা হল একক গণনা পদ্ধতি।

আঙুলে গণনা ছোট সংখ্যাগুলির জন্য সুবিধাজনক এবং প্রচলিত। শিশুরা টালি গণনা সহজ করার জন্য এবং সাধারণ গাণিতিক কাজ সম্পাদন করতে আঙুলে গণনা করে। আঙুলের গণনা পুরানো পদ্ধতিতে চারটি আঙুল এবং প্রতিটি আঙুলের তিনটি হাড় (ফ্যালাঞ্জ) ব্যবহার করে ১২ পর্যন্ত গণনা করা হতো। অন্যান্য হাত-চিহ্ন পদ্ধতিও ব্যবহৃত হয়, যেমন চীনা পদ্ধতি যার মাধ্যমে একজন শুধুমাত্র এক হাতে ইশারা দিয়ে ১০ পর্যন্ত গণনা করতে পারেন। আঙুলের দ্বিমিক সংখ্যা পদ্ধতি ব্যবহার করে ১০২৩ = (২^১০ − ১) পর্যন্ত গণনা রাখা সম্ভব।

গণনা সহজ করার জন্য বিভিন্ন যন্ত্রও ব্যবহার করা যেতে পারে, যেমন টালি গণক এবং অ্যাবাকাস।

## তথ্যসূত্র

বিষয়শ্রেণী:গাণিতিক যুক্তিবিজ্ঞান
বিষয়শ্রেণী:ফলিত গণিত
বিষয়শ্রেণী:পরিমাপ
বিষয়শ্রেণী:সংখ্যাপদ্ধতি
বিষয়শ্রেণী:প্রাথমিক গণিত
যুহাবের সন্ধি

**যুহাবের সন্ধি** (, আহাদনামায়ে যুহাব) ১৬৩৯ সালের ১৭ মে সাফাভীয় সাম্রাজ্য এবং উসমানীয় সাম্রাজ্যের মধ্যে স্বাক্ষরিত একটি চুক্তি ছিল। এটি **কাসরে শিরিনের সন্ধি** () নামেও পরিচিত। চুক্তিটি ১৬২৩-১৬৩৯ সালের উসমানীয়-সাফাভীয় যুদ্ধের সমাপ্তি ঘটায় এবং আঞ্চলিক বিরোধ নিয়ে দুই রাজ্যের মধ্যে প্রায় ১৫০ বছরের বিরতিহীন যুদ্ধের মধ্যে এটিই শেষ সংঘর্ষ। এটি মোটামুটিভাবে ১৫৫৫ সালের অমাসিয়ার পূর্ববর্তী শান্তির নিশ্চিতকরণ হিসাবে দেখা যেতে পারে।

চুক্তিটি পশ্চিম এশিয়ার পূর্বে সাফাভীয়ের দখলে থাকা অঞ্চলগুলির বিভাজন নিশ্চিত করে। যেমন দুটি শক্তির মধ্যে ককেশাসের স্থায়ী বিভাজন; যেখানে পূর্ব আর্মেনিয়া, পূর্ব জর্জিয়া, দাগেস্তান এবং শিরভান সাফাভীয় সাম্রাজ্যের নিয়ন্ত্রণে ছিল আর পশ্চিম জর্জিয়া এবং বেশিরভাগ পশ্চিম আর্মেনিয়া সম্পূর্ণরূপে উসমানীয় শাসনের অধীনে আসে। এই চুক্তির ফলে সমস্ত মেসোপটেমিয়া (বাগদাদসহ) অপরিবর্তনীয়ভাবে উসমানীয়দের হাতে তুলে দেওয়া হয়। সেইসাথে সাফাভীয়-নিয়ন্ত্রিত পূর্ব সামসখেকে (মেসখেতি) সম্পূর্ণরূপে উসমানীয়দের অধিকারে পরিণত করা হয়েছিল। যুহাবের চুক্তির মাধ্যমে পূর্ব আর্মেনিয়া আট দশকেরও বেশি সময় ধরে সাফাভীয় শাসনের অধীনে ছিল। তারা এটিকে দুটি প্রশাসনিক অঞ্চলে বিভক্ত করেছিল: এরিভান প্রদেশ এবং কারাবাখ প্রদেশ।

তা সত্ত্বেও পারস্য ও উসমানীয় সাম্রাজ্যের মধ্যে সীমান্ত বিরোধ শেষ হয়নি। ১৫৫৫ থেকে ১৯১৮ সালের মধ্যে, পারস্য এবং উসমানীয়রা ১৮টি চুক্তিতে স্বাক্ষর করেছিল যা তাদের বিতর্কিত সীমানাগুলিকে পুনরায় নির্ধারণ করত। এই চুক্তি অনুসারে সঠিক সীমানা স্থায়ীভাবে ১৯ শতকের মধ্যে শুরু হয়, যা মূলত আধুনিক ইরান এবং তুরস্ক ও ইরাক রাজ্যগুলির মধ্যে সীমান্তের জন্য মোটামুটি রূপরেখা তৈরি করে। যেটি ১৯১৮ সাল পর্যন্ত উসমানীয়-পারস্য সীমান্ত ছিল, যখন উসমানীয় সাম্রাজ্য প্রথম বিশ্বযুদ্ধে তাদের পরাজয়ের পর মধ্যপ্রাচ্যে তাদের অঞ্চল হারিয়েছিল। তা সত্ত্বেও অধ্যাপক আর্নেস্ট টাকারের মতে, চুক্তিটিকে উভয়ের মধ্যে স্বাভাবিককরণের একটি প্রক্রিয়ার "চূড়ান্ত" হিসাবে দেখা যেতে পারে যা আমাসিয়া শান্তির সাথে শুরু হয়েছিল। অন্য যেকোনো উসমানীয়-সাফাভীয় চুক্তির বিপরীতে, যুহাব আরও "স্থিতিস্থাপক" হিসাবে প্রমাণিত হয়েছিল এবং দুই প্রতিবেশীর মধ্যে কূটনৈতিক স্তরে প্রায় সমস্ত চুক্তির জন্য "প্রস্থানের কেন্দ্র" হয়ে ওঠে।

## এছাড়াও দেখুন

* সাফাভি রাজবংশ
* উসমানীয় সাম্রাজ্য
* ইরানের ইতিহাস
* তুরস্কের ইতিহাস
* ককেশাসের ইতিহাস
* ইরাক–ইরান যুদ্ধ

## তথ্যসূত্র

## গ্রন্থপঞ্জী

* 
* 
* 
* 
* Somel, Selçuk Akşin, *Historical Dictionary of the Ottoman Empire*, Scarecrow Press Inc., 2003.

## আরও পড়ুন

* 

বিষয়শ্রেণী:দাগেস্তানের ইতিহাস
বিষয়শ্রেণী:ইরাকের সামরিক ইতিহাস
বিষয়শ্রেণী:আর্মেনিয়ার সামরিক ইতিহাস
বিষয়শ্রেণী:জর্জিয়া (রাষ্ট্র)-এর সামরিক ইতিহাস
বিষয়শ্রেণী:ককেশাসের ইতিহাস
বিষয়শ্রেণী:ইরানে ১৭শ শতাব্দী
বিষয়শ্রেণী:উসমানীয়–পারসিক যুদ্ধ
বিষয়শ্রেণী:ইরান–তুর্কি সম্পর্ক
বিষয়শ্রেণী:ইরান–উসমানীয় সাম্রাজ্য চুক্তি
বিষয়শ্রেণী:১৬৩৯-এ ইউরোপ
বিষয়শ্রেণী:১৬৩৯-এ এশিয়া
কুবেরা (চলচ্চিত্র)

***কুবেরা*** ২০২৫ সালের ভারতীয় নাট্য চলচ্চিত্র, এটি পরিচালনা করেছেন শেখর কাম্মুলা। এটি অ্যামিগোস ক্রিয়েশন্সের অধীনে সুনীল নারং ও পুস্কুর রামমোহন রাও প্রযোজনা করেছেন। এটি একই সাথে তামিল, তেলুগু ও হিন্দিতে শুটিং করা হয়েছে। চলচ্চিত্রে অভিনয় করেছেন ধনুষ, নাগার্জুন, জিম সর্ব, রশ্মিকা মন্দানা ও দলিপ তাহিল।

চলচ্চিত্রটি আনুষ্ঠানিকভাবে ২০২১ সালের জুন মাসে *ডি৫১* শিরোনামে ঘোষণা করা হয়েছিল, কারণ এটি মুখ্য অভিনেতা হিসাবে ধানুষের ৫১তম চলচ্চিত্র। যাইহোক, নাগার্জুনের যোগ দিলে, ধনুশ, নাগার্জুনা ও শেখরের প্রথমবার একসাথে কাজকে উদ্দেশ্য করে এটিকে *ডিএনএস*–এ পরিবর্তন করা হয়। প্রধান চিত্রগ্রহণ ২০২৪ সালের ফেব্রুয়ারিতে শুরু হয়েছিল, যখন পরের মাসে অফিসিয়াল শিরোনাম ঘোষণা করা হয়েছিল। হায়দ্রাবাদ ও মুম্বাইয়ে এর শুটিং হয়েছে। এতে সঙ্গীত পরিচালনা করেছেন দেবী শ্রী প্রসাদ, চিত্রগ্রহণ করেছেন নিকেথ বোম্মিরেড্ডি এবং সম্পাদনা করেছেন কার্তিকা শ্রীনিবাস ।

*কুবেরা ২০২৪* সালের ডিসেম্বরে বিশ্বব্যাপী মুক্তি পাওয়ার কথা রয়েছে।

## অভিনয়শিল্পী

*ধনুষ
*নাগার্জুন
*জিম সর্ব
*রশ্মিকা মন্দানা
*দলিপ তাহিল
*সুনয়না
*দিব্যা ডেকাটে
*কৌশিক মহতা
*সৌরভ খুরানা
*রবি শর্মা

## সাউন্ডট্র্যাক
সাউন্ডট্র্যাকটি দেবী শ্রী প্রসাদ কম্পোজ করেছেন এবং এটি আদিত্য মিউজিকে প্রকাশিত হবে।

## মুক্তি
চলচ্চিত্রটি ২০২৪ সালের ডিসেম্বরে বিশ্বব্যাপী প্রেক্ষাগৃহে মুক্তি পাওয়ার কথা ছিল।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় ব্যবসা চলচ্চিত্র
বিষয়শ্রেণী:তেলেঙ্গানায় ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:হায়দ্রাবাদ, ভারতে ধারণকৃত চলচ্চিত্র
বিষয়শ্রেণী:তেলেঙ্গানার পটভূমিতে চলচ্চিত্র
বিষয়শ্রেণী:মুম্বইয়ের পটভূমিতে চলচ্চিত্র
বিষয়শ্রেণী:২০২০-এর দশকের তেলুগু ভাষার চলচ্চিত্র
বিষয়শ্রেণী:২০২০-এর দশকের তামিল ভাষার চলচ্চিত্র
বিষয়শ্রেণী:২০২৫-এর ভারতীয় চলচ্চিত্র
বিষয়শ্রেণী:২০২৫-এর চলচ্চিত্র
সামাজিক সম্পর্ক

**সামাজিক সম্পর্ক** হলো সামাজিক বিজ্ঞানের মধ্যে বিশ্লেষণের মৌলিক একক, এবং যেকোন স্বেচ্ছামূলক বা অনৈচ্ছিক আন্তঃব্যক্তিক সম্পর্ককে বর্ণনা করে দুই বা ততোধিক গোষ্ঠীর মধ্যে। গোষ্ঠীটি ভাষাগত বা জ্ঞাতিত্বগত, সামাজিক প্রতিষ্ঠানগত, অর্থনৈতিক শ্রেণীগত, জাতিগত বা লিঙ্গগত হতে পারে। সামাজিক সম্পর্ক মানুষের আচরণগত বাস্তুবিদ্যা থেকে উদ্ভূত হয়, এবং, সামগ্রিকভাবে, সুসংগত সামাজিক কাঠামো গঠন করে যার উপাদান অংশগুলি একে অপরের সাথে এবং সামগ্রিকভাবে সামাজিক বাস্তুতন্ত্রের সাথে সবচেয়ে ভালোভাবে বোঝা যায়।

## তথ্যসূত্র

## উৎস
* Azarian, Reza. 2010. "Social Ties: Elements of a Substantive Conceptualisation". *[[:en:Acta Sociologica|Acta Sociologica]]* 53(4):323–38.
* Piotr Sztompka, Socjologia, Znak, 2002, 
* Weber, Max. "The Nature of Social Action". In *Weber: Selections in Translation*, edited by W. G. Runciman. Cambridge: Cambridge University Press. 1991.

বিষয়শ্রেণী:সম্প্রদায় গঠন
বিষয়শ্রেণী:আন্তঃব্যক্তিক সম্পর্ক
বিষয়শ্রেণী:সামাজিক বিজ্ঞান
প্রশংসা

**প্রশংসা** হলো সামাজিক আবেগ যা যোগ্যতা, প্রতিভা, বা দক্ষতার মান অতিক্রমকারী ব্যক্তিদের পর্যবেক্ষণ করে অনুভূত হয়। প্রশংসা চক্রিদলে সামাজিক শিক্ষার সুবিধা দেয়। প্রশংসা রোল-মডেল থেকে শেখার মাধ্যমে আত্ম-উন্নতিকে অনুপ্রাণিত করে।

সারা আলগো এবং জোনাথন হাইদত অন্যান্য-প্রশংসনীয় আবেগের শ্রেণীতে, বিস্ময়, উদারতা ও  কৃতজ্ঞতার পাশাপাশি প্রশংসা অন্তর্ভুক্ত করে। তারা প্রস্তাব করে যে প্রশংসা হলো অনৈতিক উৎকর্ষের প্রতি যে আবেগ আমরা অনুভব করি, যখন উদারতা হলো সেই আবেগ যা আমরা নৈতিক উৎকর্ষের প্রতি অনুভব করি। অন্যান্য লেখকরা এই উভয় আবেগকে প্রশংসা হিসেবে অভিহিত করেন, দক্ষতার জন্য প্রশংসা ও গুণের জন্য প্রশংসার মধ্যে পার্থক্য করে। রিচার্ড স্মিথ অন্য-কেন্দ্রিক আত্তীকরণমূলক আবেগ হিসাবে প্রশংসাকে শ্রেণীবদ্ধ করেছেন, যা লোকেদের তারা যাদের প্রশংসা করে তাদের মত হতে আত্তীকরণ করার আকাঙ্ক্ষার দিকে পরিচালিত করে। তিনি প্রশংসাকে হিংসার সাথে বৈপরীত্য করেন, প্রস্তাব করা যে ঈর্ষা আমাদের অন্যের যোগ্যতা সম্পর্কে হতাশ বোধ করে, যখন প্রশংসা উত্থান ও অনুপ্রেরণাদায়ক।

## তথ্যসূত্র

বিষয়শ্রেণী:সম্মান
বিষয়শ্রেণী:আন্তঃব্যক্তিক সম্পর্ক
জাহানাবাদ এক্সপ্রেস

**জাহানাবাদ এক্সপ্রেস** (ট্রেন নং ৮২৫/৮২৬) বাংলাদেশ রেলওয়ে কর্তৃক পরিচালিত একটি আন্তঃনগর ট্রেন। ২০২৪ সালের ২৪ ডিসেম্বর থেকে ট্রেনটি যাত্রা শুরু করে। ট্রেনটিতে মোট ১২টি কোচ রয়েছে। এর মধ্যে ১১টি যাত্রীবাহী ও ১টি পণ্যবাহী।  ১১টি কোচে ৭৬৮টি  আসন সংখ্যা রয়েছে। ট্রেনটির সাপ্তাহিক বন্ধ সোমবার। বাকি ছয় দিনে দুইবার খুলনা-ঢাকা এবং ঢাকা-বেনাপোল পথে চলাচল করে।

## সময়সূচী

সময়সূচী পরিবর্তনশীল বিধায় বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী জানা যেতে পারে

## যাত্রাবিরতি
অনেক সময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি অনির্দিষ্টকাল পর্যন্ত কার্যকর। এক্ষেত্রে বাংলাদেশ রেলওয়ের  অফিসিয়াল ওয়েবসাইটে গিয়ে সর্বশেষ তথ্যাদি জানা যেতে পারে।

* খুলনা রেলওয়ে স্টেশন 
* নওয়াপাড়া রেলওয়ে স্টেশন
* সিঙ্গিয়া রেলওয়ে স্টেশন
* নড়াইল রেলওয়ে স্টেশন
* লোহাগড়া রেলওয়ে স্টেশন
* কাশিয়ানী রেলওয়ে স্টেশন
* ভাঙ্গা রেলওয়ে স্টেশন
* ঢাকা রেলওয়ে স্টেশন

## তথ্যসূত্র

বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:বাংলাদেশের আন্তঃনগর ট্রেন
হুরমতি

**হুরমতি** ২০২৪ সালের একটি বাংলা ভাষার বাংলাদেশী হাস্যরসাত্মক নাট্য চলচ্চিত্র। *শবনম পারভীন প্রোডাকশনের* ব্যানারে প্রযোজনা, গল্প, চিত্রনাট্য, সংলাপ লেখার সাথে পরিচালনা করেছেন শবনম পারভীন। প্রধান চরিত্রে অভিনয় করেছেন শবনম পারভীন। চলচ্চিত্রে পুরুষদ শাষিত সমাজে   একজন নারী কর্মসংস্থানে কী ধরনের অবস্থার সম্মুখীন হয় তা তুলে ধরা হয়েছে। যা ১৩ই ডিসেম্বর মুক্তি পায়।

## অভিনয়শিল্পী
* শবনম পারভীন
* দিলারা জামান
* মাহমুদুল ইসলাম মিঠু
* সনি রহমান
* শ্রাবণ শাহ
* নিলয়
* অভি
* সমাপ্তি মাশুক
## নির্মাণ
২০১৯ সালে হুরমতি বানিয়েছিলেন শবনম পারভীন। তবে করোনাসহ নানা কারণে মুক্তি দিতে পারেননি। অবশেষে ১৩ ডিসেম্বর মুক্তির জন্য নির্ধারণ করা হয়। শবনম বলেন, ‘আমার ইচ্ছা ছিল ২০২০ সালে হুরমতি মুক্তি দেওয়ার। ডেটও নিয়েছিলাম। কিন্তু করোনা এসে যাওয়ায় তা আর সম্ভব হয়নি।'

## মুক্তি
২০২৪ সালের ১৩ই ডিসেম্বর অভি কথাচিত্রের বিতরণে বাংলাদেশের প্রেক্ষাগৃহে মুক্তি পায়।
## তথ্যসূত্র

## বহিঃসংযোগ
* 

বিষয়শ্রেণী:২০২৪-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০২৪-এর নাট্য চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশের নারী বিষয়ক চলচ্চিত্র
বিষয়শ্রেণী:বাংলাদেশী হাস্যরসাত্মক নাট্য চলচ্চিত্র
বিষয়শ্রেণী:বাংলা ভাষার নাট্য চলচ্চিত্র
বিষয়শ্রেণী:২০২৪-এর বাংলাদেশী চলচ্চিত্র
প্রক্সিমাস টাওয়ারস

**প্রক্সিমাস টাওয়ারস** (; ) নর্দান কোয়ার্টারের বুলেভার্ড ডু রোই অ্যালবার্ট II/-এ অবস্থিত দুটি গগনচুম্বী ভবন। এগুলি বেলজিয়ামের প্রক্সিমাস টেলিকমিউনিকেশন কোম্পানির নাম অনুসারে পরিচিত। পূর্বে এগুলি **বেলগাকম টাওয়ার্স** নামে পরিচিত ছিল।

এই ভবনগুলির প্রতিটির উচ্চতা  এবং একটি টাওয়ারে একটি বেলজিয়ামের জাতীয় পতাকাসহ  উচ্চতায় একটি স্পায়ার রয়েছে। দুটি ভবন ২৫তম এবং ২৬তম তলার মধ্যে একটি  কাঁচের স্কাইওয়ে দ্বারা সংযুক্ত।

এই টাওয়ারগুলির পরিকল্পনা প্রথমে আটটি ভবন নিয়ে একটি ব্রাসেলস ওয়ার্ল্ড ট্রেড সেন্টার কমপ্লেক্সের অংশ হিসেবে করা হয়েছিল, তবে এগুলি আলাদা প্রকল্পে বিভক্ত হয়। টাওয়ারগুলির নির্মাণ কাজ ১৯৯১ সালে শুরু হয় এবং ১৯৯৪ সালে সম্পন্ন হয়।

## আরো দেখুন

* অ্যাস্ট্রো টাওয়ার
* ফাইন্যান্স টাওয়ার
* মাদউ প্লাজা টাওয়ার
* নর্থ গ্যালাক্সি টাওয়ার্স
* রজিয়ার টাওয়ার
* বিশ্ব বাণিজ্য কেন্দ্র (ব্রাসেলস)

## তথ্যসূত্র

## বহিঃসংযোগ
* 

বিষয়শ্রেণী:বেলজিয়ামের ভবন ও স্থাপনা
বিষয়শ্রেণী:গগনচুম্বী দাপ্তরিক ভবন
রজিয়ার টাওয়ার

**রজিয়ার টাওয়ার** (; ) একটি গগনচুম্বী ভবন যা উত্তর ব্রাসেলস, বেলজিয়ামে অবস্থিত। এর নামকরণ হয়েছে প্লেস চার্লস রজিয়ার / কারেল রজিয়ারপ্লেইন থেকে, যার ওপর এটি অবস্থিত। এটি বেলজিয়ামের পঞ্চম উচ্চতম ভবন।

এই টাওয়ারটি পূর্বে **ডেক্সিয়া টাওয়ার** (; ) নামে পরিচিত ছিল ডেক্সিয়া ব্যাংকের নামানুসারে। তবে, ২০০৭-২০০৮ অর্থনৈতিক সংকটের কারণে ব্যাংকটি ব্যর্থ হলে ২০১২ সালে ভবনটির নাম পরিবর্তন করা হয়। ডেক্সিয়া তাদের ব্রাসেলস অফিস বাস্তিয়ন টাওয়ার-এ স্থানান্তরিত করার পর বেলফিয়াস এবং এর সহযোগী প্রতিষ্ঠানগুলো এই ভবনে অবস্থান করছে। ফলে ভবনটি প্রায়শই **বেলফিয়াস টাওয়ার** (; ) নামেও পরিচিত।

## বিবরণ
রজিয়ার টাওয়ার নির্মিত হয়েছে রজিয়ার ইন্টারন্যাশনাল সেন্টারের (, ) স্থানে, যা আগে বেলজিয়ামের সর্বোচ্চ ভবন ছিল এবং ২০০১ সালে ভেঙে ফেলা হয়। ২০০২ থেকে ২০০৬ সালের মধ্যে নির্মিত এই রজিয়ার টাওয়ারটি  উঁচু। এটি প্রথমে  উঁচু করার পরিকল্পনা ছিল। তবে প্রস্তাবটি প্রত্যাখ্যান করা হয়, কারণ এই উচ্চতাকে অত্যধিক মনে করা হয়েছিল।

রজিয়ার টাওয়ার ব্রাসেলসের কয়েকটি টাওয়ারের একটি যার ছাদ অনুভূমিক নয়, বরং তিনটি ঢালু অংশে গঠিত। এটি বিশ্বের কয়েকটি টাওয়ারের মধ্যে একটি যা সম্পূর্ণ কাঁচের ছাদ ধারণ করে।

## আলোকসজ্জা
বাম|থাম্ব|দক্ষিণ দিক থেকে আলো প্রদর্শনী চলাকালে রজিয়ার টাওয়ার
ভবনটিতে ৬,০০০টি জানালা রয়েছে, যার মধ্যে ৪,২০০টি জানালায় গড়ে ১২টি করে লাইট বাল্ব রয়েছে। প্রতিটি লাইট বাল্বে লাল, সবুজ এবং নীল এলইডি রয়েছে, যা বিভিন্ন রঙের সমাহার তৈরি করতে সক্ষম। এগুলোকে বিভিন্ন রঙের প্রদর্শনী তৈরি করতে আলোকিত করা হয়, যেখানে প্রতিটি জানালা পিক্সেল হিসাবে কাজ করে। বিদ্যুৎ খরচ কমানোর জন্য, এলইডি আলো কেবল বন্ধ শাটারের বাইরের অংশ আলোকিত করে এবং শাটারের প্রতিফলন জানালার অংশ আলোকিত করে।

প্রথমদিকে প্রদর্শনীগুলো শুধুমাত্র বিমূর্ত নকশা বা তাপমাত্রা প্রদর্শন করত, কিন্তু বিশেষ অনুষ্ঠান এবং প্রধান ছুটির দিনে কাস্টমাইজড প্রদর্শনী দেখানো হতো। ২০০০-এর দশকের অর্থনৈতিক মন্দা-এর পরে ভবনটিতে আলোকসজ্জা ব্যাপকভাবে হ্রাস করা হয় এবং প্রদর্শনী প্রতি ঘণ্টায় মাত্র ১০ মিনিটের জন্য চালানো হতো। ২০১৫ সাল থেকে, বেলফিয়াস বিশেষ অনুষ্ঠানগুলোর জন্য (যেমন স্পেশাল অলিম্পিক্স, অলিম্পিক গেমস, রোডে নুজেন ডাগ, ভিভা ফর লাইফ অথবা ২১ জুলাইয়ে বেলজিয়ামের জাতীয় দিবসে) আলোকসজ্জা পুনরায় চালু করে। বেলফিয়াস এসব অনুষ্ঠানের অনেকগুলোর ক্ষেত্রে স্পন্সর বা সহ-আয়োজক হিসেবে যুক্ত ছিল।

## আরো দেখুন

* অ্যাস্ট্রো টাওয়ার
* ফাইন্যান্স টাওয়ার
* নর্থ গ্যালাক্সি টাওয়ারস
* মাদউ প্লাজা টাওয়ার
* প্রক্সিমাস টাওয়ার
* ওয়ার্ল্ড ট্রেড সেন্টার (ব্রাসেলস)

## তথ্যসূত্র

## বহিঃসংযোগ

* 

বিষয়শ্রেণী:গগনচুম্বী দাপ্তরিক ভবন
বিষয়শ্রেণী:বেলজিয়ামের ভবন ও স্থাপনা
প্রমথলাল সেন

**প্রমথলাল সেন** ( ১৭ ডিসেম্বর ১৮৬৬ – ৩০ জুন ১৯৩০ ) (নালুদা নামে পরিচিত) ছিলেন ব্রাহ্মসমাজের একজন সক্রিয় সদস্য, প্রচারক ও পিতৃব্য কেশবচন্দ্র সেনের অনুগামী।  তিনি বিনয়েন্দ্রনাথ সেন এবং মোহিতচন্দ্র সেনের সঙ্গে একযোগে পিতৃব্য প্রবর্তিত *নবধারার ব্রাহ্মসমাজ* অন্যান্য ব্রাহ্ম গোষ্ঠীর সঙ্গে উন্নত করতে আত্মনিয়োগ করেন।

## জন্ম ও শিক্ষা জীবন
প্রমথলাল সেনের জন্ম ১৮৬৬ খ্রিস্টাব্দের ১৭ ডিসেম্বর ব্রিটিশ ভারতের অধুনা পশ্চিমবঙ্গের রাজধানী কলকাতায়। নবীনচন্দ্র সেনের পুত্র এবং কেশবচন্দ্র সেনের ভ্রাতুষ্পুত্র তিনি। কলকাতার অ্যালবার্ট স্কুল থেকে প্রবেশিকা পরীক্ষা পাশ করার পর প্রথাগত কলেজের পাঠ ছেড়ে ব্রাহ্মসমাজের জন্য কাজ করার সিদ্ধান্ত নেন। ১৮৮৪ খ্রিস্টাব্দে কেশবচন্দ্র সেনের মৃত্যুর পর কিছুকাল সাধু হীরানন্দ নামে পরিচিত হীরানন্দ শৌকিরাম আদবানির সঙ্গে সিন্ধুদেশের হায়দ্রাবাদে কাটান। কিন্তু ১৮৯৩ খ্রিস্টাব্দে সাধু হীরানন্দের অকাল মৃত্যুতে তিনি কলকাতায় ফিরে আসেন এবং পিতৃব্যের ঘনিষ্ঠ অনুসারী প্রতাপচন্দ্র মজুমদারের সহকারিরূপে কাজ করেন। কেশবচন্দ্র সেনের আদর্শে বিনয়েন্দ্রনাথ সেন প্রার্থনাসভা প্রতিষ্ঠা করলে তাকে সহায়তা করেন তিনি ও মোহিতচন্দ্র সেন।

প্রমথলাল ১৮৯৭-৯৯ খ্রিস্টাব্দে ইংল্যান্ডের ম্যাঞ্চেস্টার কলেজে ধর্মতত্ত্ব নিয়ে পড়াশোনা করেন। একেশ্বরবাদীরা তাকে 'ডক্টর অব ডিভিনিটি' উপাধি প্রদান করতে চাইলে, তিনি বিনয়ের সাথে তা প্রত্যাখ্যান করেন। 
১৯০৫ খ্রিস্টাব্দে প্রমথলাল ব্রাহ্মসমাজের একজন প্রচারক হতে চাইলে, তিনি গৌরগোবিন্দ রায় দ্বারা অভিষিক্ত হন এবং ব্রজগোপাল নিয়োগী কর্তৃক উপস্থিত হন।

১৯১০ খ্রিস্টাব্দে তিনি এবং টি এল ভাসওয়ানি বার্লিনে একেশ্বরবাদিদের আয়োজিত বিশ্ব ধর্ম সম্মেলনে ব্রাহ্মসমাজের প্রতিনিধিত্ব করেন।

## অন্যান্য

বাল্যকাল থেকেই রবীন্দ্রনাথ ঠাকুর ও ব্রহ্মবান্ধব উপাধ্যায়ের সঙ্গে ঘনিষ্ঠতা ছিল। ১৯১০ খ্রিস্টাব্দে, তিনিই প্রথম ইংল্যান্ডে রবীন্দ্রনাথের ইংরেজি কবিতা প্রকাশ করেন।  তিনি ১৯১৪ থেকে ১৯৩০ খ্রিস্টাব্দ পর্যন্ত কলকাতার ভিক্টোরিয়া ইনস্টিটিউশনের সচিব পদে ছিলেন।  ব্রাহ্মধর্ম প্রচারের জন্য ভারতের বিভিন্ন শহরে ভ্রমণ করেন। তাঁর একনিষ্ঠ অনুসারীরা অধীর আগ্রহে প্রমথলালের সফরের অপেক্ষায় থাকতেন এবং তাকে *সাধু* বলেই সম্বোধন করতেন।

## ব্যক্তিগত জীবন

প্রমথলাল অবিবাহিত ছিলেন এবং সাধারণ জীবনযাপন করতেন। ১৯০২ খ্রিস্টাব্দে তিনি সেসময়ের হ্যারিসন রোডে (অধুনা মহাত্মা গান্ধী রোড) ছাত্রদের হোস্টেলে থাকতেন। তার ঘরে সামনের বোর্ডে লেখা থাকত- "অজানার সন্ধান করুন"। এটি যেন তার জীবনের মনোভাব সারমর্ম প্রকাশ করত। তিনি ছিলেন একজন অসাধারণ পত্রলেখক। জীবনের শেষ পর্যায়ে তিনি অসুস্থ হয়ে পড়েন। ১৯৩০ খ্রিস্টাব্দের ৩০ জুন শেষ নিঃশ্বাস ত্যাগ করেন। তার মৃত্যু শয্যার পাশে যারা ছিলেন সবাই গাইতে থাকেন-

*এবার ডুবিলাম, ডুবিলাম, প্রাণরাম সাগরে*। 

## সম্পাদনা ও রচনা
প্রমথলাল বহু বছর *দ্য ইন্টারপ্রেটার অ্যান্ড দ্য ইয়াং ম্যান* , *ওয়ার্ল্ড অ্যান্ড দ্য নিউ ডিসপেনসেশন* এবং *নববিধান* পত্রিকার সম্পাদনা করেন। 

প্রমথলালের বেশ কিছু চিঠি চারটি খণ্ডে *নালুদার চিঠি* নামে প্রকাশিত হয়েছে।  এছাড়াও, তিনি *কেশবচন্দ্র সেন- এ স্টাডি* প্রকাশ করেন। 

## তথ্যসূত্র

বিষয়শ্রেণী:১৮৬৬-এ জন্ম
বিষয়শ্রেণী:১৯৩০-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি দার্শনিক
বিষয়শ্রেণী:ভারতীয় হিন্দু
বিষয়শ্রেণী:ব্রাহ্ম
বিষয়শ্রেণী:ব্রাহ্মধর্ম প্রচারক
বিষয়শ্রেণী:হিন্দু দার্শনিক ও ধর্মতত্ত্ববিদ
আগা (উপাধি)

[থাম্ব|ডান|[জেনিসারিদের আগা]]
থাম্ব|১৮২০ সালে উমর আগা

**আগা** (; ; ; "প্রধান, অধিপতি, সম্ভ্রান্ত ব্যক্তি") হলো একজন সামরিক বা বেসামরিক কর্মকর্তার জন্য একটি সম্মানসূচক উপাধি। উসমানীয় সাম্রাজ্যের শাসনামলে আদালতের কর্মকর্তা এবং জেনিসারি বাহিনীর নেতারা আগা উপাধির অধিকারী ছিলেন। গ্রামীণ সম্প্রদায়গুলিতে যারা যথেষ্ট জমির মালিক এবং সম্প্রদায়ের মধ্যে প্রভাবশালী তাদের জন্য এ উপাধিটি ব্যবহৃত হয়। গ্রামীণ সম্প্রদায় ছাড়াও এই উপাধিটি যে কোনও প্রভাবশালী বা সম্মানিত ব্যক্তির জন্যও ব্যবহৃত হয়।

## ব্যুৎপত্তি
*আগা* শব্দটি তুর্কি ভাষা থেকে ইংরেজিতে এসেছে এবং তুর্কি শব্দটি এসেছে প্রাচীন তুর্কি *আকা* থেকে, যার অর্থ "বড় ভাই"। এটি মঙ্গোলীয় শব্দ *আকা* এর সমতুল্য।

## অন্যান্য ব্যবহার
"আগা" শব্দটি আজকাল পুরুষদের জন্য একটি সাধারণ ফার্সি সম্মানসূচক উপাধি হিসাবে ব্যবহৃত হয়। যেটি ইংরেজিতে "মিস্টার" শব্দের সমতুল্য।

## আরও দেখুন
* আগা খান
* জেনিসারিদের আগা

## তথ্যসূত্র

## বহিঃসংযোগ

বিষয়শ্রেণী:আদালতের উপাধি
বিষয়শ্রেণী:উসমানীয় সাম্রাজ্যের সরকার
বিষয়শ্রেণী:উসমানীয় উপাধি
বিষয়শ্রেণী:ইরানি উপাধি
বিষয়শ্রেণী:জাতীয় বা জাতিগত নেতৃত্বের উপাধি
বিষয়শ্রেণী:লেবানীয় উপাধি
বিষয়শ্রেণী:উসমানীয় সাম্রাজ্যের সামরিক পদমর্যাদা
বিষয়শ্রেণী:জেনিসারি বাহিনী
বিষয়শ্রেণী:উসমানীয় আমলে বসনিয়া ও হার্জেগোভিনার উপাধি
দক্ষিণ সুদান জাতীয় অলিম্পিক কমিটি

**দক্ষিণ সুদান জাতীয় অলিম্পিক কমিটি** (; এছাড়াও সংক্ষেপে আইওসি কোড **এসএসডি** দ্বারা পরিচিত) হলো দক্ষিণ সুদানের জাতীয় অলিম্পিক কমিটি। এই সংস্থাটির ২০১৫ সালে প্রতিষ্ঠিত হয়েছে; প্রতিষ্ঠার বছরে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর দক্ষিণ সুদানের সেন্ট্রাল একুইটোরিয়ায় অবস্থিত।

বর্তমানে দক্ষিণ সুদান জাতীয় অলিম্পিক কমিটির সভাপতির দায়িত্ব পালন করছেন জুমা স্টেফেন লুগা লেমি, যিনি ২০১৭ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন তং চোর মালেক দেরান।

## ইতিহাস
২০১৫ সালে দক্ষিণ সুদানের বহু-ক্রীড়ার সর্বোচ্চ সংস্থা হিসেবে দক্ষিণ সুদান জাতীয় অলিম্পিক কমিটি প্রতিষ্ঠিত হয়েছে। উইলসন দেং কুইরত এই সংস্থার প্রথম সভাপতির দায়িত্ব পালন করেছেন, যিনি ২০১৫ হতে ২০১৭ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় ১ বছর পর দক্ষিণ সুদান ২০১৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে দক্ষিণ সুদান

## তথ্যসূত্র

## বহিঃসংযোগ

* এএনওসিতে দক্ষিণ সুদান জাতীয় অলিম্পিক কমিটি 
* অলিম্পিডিয়ায় দক্ষিণ সুদান জাতীয় অলিম্পিক কমিটি 
* অলিম্পিক.কমে দক্ষিণ সুদান জাতীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে দক্ষিণ সুদান
বিষয়শ্রেণী:দক্ষিণ সুদানের ক্রীড়া পরিচালনা পরিষদ
বিষয়শ্রেণী:২০১৫-এ দক্ষিণ সুদানে প্রতিষ্ঠিত
বিষয়শ্রেণী:২০১৫-এ প্রতিষ্ঠিত ক্রীড়া সংস্থা
কার্লি রে জেপসেন

**কার্লি রে জেপসেন** (জন্ম নভেম্বর ২১, ১৯৮৫) একজন কানাডিয়ান গায়িকা এবং গীতিকার। স্কুল জীবনের বেশিরভাগ সময় মিউজিক্যাল থিয়েটার অধ্যয়ন করার পরে ২০০৭ সালে যখন জেপসেন বিশ্ববিদ্যালয়ে পড়ছিলেন তখন তিনি *কানাডিয়ান আইডলের* পঞ্চম সিজনে তৃতীয় হওয়ার মাধ্যমে মূলধারার মনোযোগ আকর্ষণ করেন। ২০০৮ সালে, জেপসেন তার লোকসঙ্গীত-প্রভাবিত প্রথম স্টুডিও অ্যালবাম *টাগ অফ ওয়ার* কানাডায় প্রকাশ করেন। তারপর এটি ২০১১ সালে আন্তর্জাতিকভাবে মুক্তি পায়।

জেপসেনের সাফল্যের সূচনা ঘটে ২০১২ সালে, তার প্রশংসিত একক গান কল মি মেবির মাধ্যমে। গানটি সেই বছরের সেরা-বিক্রিত একক হিসেবে ঘোষিত হয়। এটি ১.৮ কোটিরও বেশি কপি বিক্রি হয়, ১৯টিরও বেশি দেশে শীর্ষস্থানে পৌঁছায় এবং তাকে স্কুলবয় রেকর্ডস এবং ইন্টারস্কোপ রেকর্ডসের সঙ্গে বড় রেকর্ড চুক্তি স্বাক্ষর করতে সহায়তা করে। একই বছর, জেপসেন তার দ্বিতীয় স্টুডিও অ্যালবাম কিস প্রকাশ করেন, যেখানে গুড টাইম (আউল সিটির সাথে) গানটি অন্তর্ভুক্ত ছিল; উভয় গান কানাডা এবং যুক্তরাষ্ট্রের শীর্ষ দশে স্থান পায়। ২০১৪ সালে, জেপসেন ব্রডওয়ে থিয়েটার মঞ্চে আত্মপ্রকাশ করেন এবং ১২ সপ্তাহের জন্য সিন্ডারেলা চরিত্রে অভিনয় করেন। পরের বছর, তিনি তার তৃতীয় স্টুডিও অ্যালবাম ইমোশন প্রকাশ করেন, যা ১৯৮০-এর দশকের সঙ্গীত, ডান্স-পপ এবং সিন্থ-পপ দ্বারা প্রভাবিত ছিল। এই অ্যালবামে অন্তর্ভুক্ত গানগুলোর মধ্যে ছিল আই রিয়েলি লাইক ইউ, ইউর টাইপ এবং রান অ্যাওয়ে উইথ মি। ২০১৬ সালে, জেপসেন গ্রিজ: লাইভ টেলিভিশন বিশেষে পারফর্ম করেন এবং ব্যালেরিনা নামক অ্যানিমেটেড চলচ্চিত্রে কণ্ঠ দেন।

## তথ্যসূত্র

বিষয়শ্রেণী:২১শ শতাব্দীর কানাডীয় সঙ্গীতশিল্পী-গীতরচয়িতা
বিষয়শ্রেণী:স্কুল বয় রেকর্ডসের শিল্পী
বিষয়শ্রেণী:পপ রক কণ্ঠশিল্পী
বিষয়শ্রেণী:এমটিভি ইএমএ বিজয়ী
বিষয়শ্রেণী:ইন্টারস্কোপ রেকর্ডসের শিল্পী
বিষয়শ্রেণী:নৃত্য-পপ সঙ্গীতজ্ঞ
বিষয়শ্রেণী:কানাডীয় গায়িকা-গীতিকার
বিষয়শ্রেণী:স্কটিশ বংশোদ্ভূত কানাডীয় ব্যক্তি
বিষয়শ্রেণী:ইংরেজ বংশোদ্ভূত কানাডীয় ব্যক্তি
বিষয়শ্রেণী:মার্কিন যুক্তরাষ্ট্রে কানাডীয় প্রবাসী সঙ্গীতজ্ঞ
বিষয়শ্রেণী:আপ্রা পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:কানাডীয় পপ গায়িকা
অনুরণন (চলচ্চিত্র)

***অনুরণন*** অনিরুদ্ধ রায়চৌধুরী রচিত ও পরিচালিত ২০০৬ সালের বাংলা ভাষার ভারতীয় নাট্য চলচ্চিত্র। এটি রায়চৌধুরীর পরিচালিত প্রথম চলচ্চিত্র। এটি প্রযোজনা করেন জিৎ বন্দ্যোপাধ্যায়, ইন্দ্রাণী মুখোপাধ্যায়, মেহমুদ আলি, ও অনিরুদ্ধ রায়চৌধুরী। এতে দুটি বিবাহিত দম্পতির সম্পর্ক, এর প্রভাব, ও পরিণতি দেখানো হয়েছে। এতে শ্রেষ্ঠাংশে অভিনয় করেন রাহুল বসু, ঋতুপর্ণা সেনগুপ্ত, রাইমা সেন, ও রজত কাপুর।

২০০৬ সালে ভারতীয় আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনীয় হয়। এটি ২০০৮ সালের ১৮ই জানুয়ারি ভারতে হিন্দি সংস্করণে মুক্তি পায় এবং ২০০৮ সালের ১লা ফেব্রুয়ারি মার্কিন যুক্তরাষ্ট্রে মুক্তি পায়। এটি ৫৪তম জাতীয় চলচ্চিত্র পুরস্কারে *[[পদক্ষেপ]]* চলচ্চিত্রের সাথে যৌথভাবে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।

## অভিনয়শিল্পীদল
থাম্ব|200px|২০০৬ ভারতীয় আন্তর্জাতিক চলচ্চিত্র উৎসবে অনিরুদ্ধ, রাহুল ও রাইমা

* রাহুল বসু - রাহুল চ্যাটার্জি
* ঋতুপর্ণা সেনগুপ্ত - নন্দিতা সেন
* রাইমা সেন - প্রীতি ব্যানার্জি
* রজত কাপুর - অমিত ব্যানার্জি
* হারাধন বন্দ্যোপাধ্যায় - কর্নেল সেন, নন্দিতার বাবা
* বরুণ চন্দ - গুহ
* ডলি বসু - প্রীতির মা
* মিতু চক্রবর্তী - নন্দিতার বোন
* শান্তিলাল মুখোপাধ্যায়
* বোধিসত্ত্ব মজুমদার
* ড্যানিয়েল গজনবী
* কৌশিক ভট্টাচার্য
* অমিতাভ মুখোপাধ্যায়
* অত্রি ভট্টাচার্য
* লরা প্রাইস - ভিক্টোরিয়া
* নির্মল দাস
* কুণাল
* বিভু ভট্টাচার্য
* সুভাষ সরকার
* সঞ্জয় ভট্টাচার্য
* দীপান্বিতা হাজারী
* শীলা গঙ্গোপাধ্যায়
* দেব গুপ্ত
* রাজশ্রী চট্টোপাধ্যায়
* দেবলীনা চক্রবর্তী
* অনুশীলা সেন
* অরূপ চক্রবর্তী
* জ্যাকি ডসন - রোডা
* পিটার উইয়ার - রাহুলের বস
* কেভিন কুপার


## সঙ্গীত
*অনুরণন* চলচ্চিত্রের সঙ্গীত পরিচালনা করেন তবলাবাদক তন্ময় বসু। গানে কণ্ঠ দেন ওস্তাদ রশিদ খান, রাজশ্রী চট্টোপাধ্যায়, অনুসুয়া চৌধুরী, কার্তিক দাস বাউল, ঋতুপর্ণা সেনগুপ্ত, ও রাহুল বসু।

## সমালোচনামূলক প্রতিক্রিয়া
*[[দ্য টাইমস অব ইন্ডিয়া]]* এই চলচ্চিত্রকে ৩.৫/৫ রেটিং দেয় এবং এর প্রধান অভিনয়শিল্পীদের অভিনয় এবং পরিণত গল্প বলার ধরনের প্রশংসা করে।
 
## পুরস্কার

## পাদটীকা

## তথ্যসূত্র

## বহিঃসংযোগ
* 
* 

বিষয়শ্রেণী:২০০৬-এর চলচ্চিত্র
বিষয়শ্রেণী:২০০৬-এ পরিচালনায় অভিষেক চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:অনিরুদ্ধ রায়চৌধুরী পরিচালিত চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:সিকিমে ধারণকৃত চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
পদক্ষেপ

***পদক্ষেপ*** সুমন ঘোষ রচিত ও পরিচালিত ২০০৬ সালের বাংলা ভাষার ভারতীয় নাট্য চলচ্চিত্র। এটি সুমন ঘোষের পরিচালিত প্রথম চলচ্চিত্র। বাংলা টকিজের ব্যানারে এটি প্রযোজনা করেন নীতেশ শর্মা। এটি একজন অবসরপ্রাপ্ত ব্যাংক কর্মকর্তা ও ৫ বছর বয়সী শিশুর মধ্যকার বন্ধুত্বের গল্প। এতে শ্রেষ্ঠাংশে অভিনয় করেন সৌমিত্র চট্টোপাধ্যায়, নন্দিতা দাস, সাবিত্রী চট্টোপাধ্যায়, টোটা রায়চৌধুরী ও জুন মালিয়া।

চলচ্চিত্রটি ২০০৬ সালের ১৮ই জুলাই ভারতে এবং ১লা অক্টোবর মার্কিন যুক্তরাষ্ট্রে মুক্তি পায়। এটি ৫৪তম জাতীয় চলচ্চিত্র পুরস্কারে *[[অনুরণন (চলচ্চিত্র)|অনুরণন]]* চলচ্চিত্রের সাথে যৌথভাবে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও শ্রেষ্ঠ অভিনেতা (সৌমিত্র) বিভাগে দুটি পুরস্কার অর্জন করে।

## কাহিনী সংক্ষেপ
বিপত্নীক শশাঙ্ক পালিত (সৌমিত্র চট্টোপাধ্যায়) একজন অবসরপ্রাপ্ত ব্যাংক কর্মকর্তা। তার মেয়ে মেঘা (নন্দিতা দাস) তার কর্মক্ষেত্রের ব্যস্ততার পাশাপাশি বাবার প্রতি দায়িত্ব পালন করে। মেঘা তার মুসলিম ছেলেবন্ধুর সাথে একটি টানাপোড়েনের সম্পর্কে জড়িয়ে আছে। তাদের দেখাশোনার জন্য গৃহপরিচারিকা শোবিতা। এই সময়ে তাদের প্রতিবেশী হয়ে আসে দেবজিৎ ও তার স্ত্রী সীমা। তাদের শিশুকন্যা তৃষা শশাঙ্কের বৃদ্ধ বয়সে বন্ধু হয়ে আসে।

## অভিনয়শিল্পীদল
* সৌমিত্র চট্টোপাধ্যায় - শশাঙ্ক পালিত
* নন্দিতা দাস - মেঘা, শশাঙ্কের কন্যা
* সাবিত্রী চট্টোপাধ্যায় - শোবিতা, শশাঙ্ক ও মেঘার গৃহপরিচারিকা
* টোটা রায়চৌধুরী - দেবজিৎ সেন, শশাঙ্ক ও মেঘার প্রতিবেশী
* জুন মালিয়া - সীমা, দেবজিতের স্ত্রী
* শ্বেতা দত্ত
* বিভাস চক্রবর্তী - সুনীল ভট্টাচার্য, শশাঙ্কের বন্ধু
* জগন্নাথ গুহ
* অশোক শর্মা

## সমালোচনামূলক প্রতিক্রিয়া
*দ্য টেলিগ্রাফ*-এর মন্দিরা মিত্র চলচ্চিত্রটির সরল গল্প, সহজাত সংলাপ, স্বতঃস্ফূর্ত অভিনয়, আবেগ ও রসবোধের প্রশংসা করেন। *স্ক্রিন ইন্ডিয়া*র শোমা এ চ্যাটার্জি লিখেন চলচ্চিত্রটির ধীর-গতি সত্ত্বেও সম্পাদনা ও চিত্রগ্রহণ চলচ্চিত্রটিতে গুণমান যুক্ত করে। এছাড়া তিনি অভিনয়শিল্পীদের দক্ষ অভিনয়ের প্রশংসা করে লিখেন যে গল্প বর্ণনাকে বিরক্তিতে পরিণত না করেই তারা চলচ্চিত্রের ধীর গতির সাথে মিশে যাওয়ার মত কঠিন কাজটি করেছেন।

## পুরস্কার

## পাদটীকা

## তথ্যসূত্র

## বহিঃসংযোগ
* 

বিষয়শ্রেণী:২০০৬-এর চলচ্চিত্র
বিষয়শ্রেণী:২০০৬-এ পরিচালনায় অভিষেক চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:সুমন ঘোষ পরিচালিত চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস

[থাম্ব|  বুক অন দ্য ''মেজারমেন্ট'' অব ''প্লেন'' অ্যান্ড ''স্ফেরিক্যাল'' ''ফিগারস''-এর একটি পৃষ্ঠা বর্তমানে নিউইয়র্কের [কলাম্বিয়া বিশ্ববিদ্যালয়|কলম্বিয়া বিশ্ববিদ্যালয়ে  কলম্বিয়া বিশ্ববিদ্যালয়ে সংরক্ষিত রয়েছে।]]
***বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস*** ( ,  )  ছিল বনু মুসার (নবম শতাব্দীর তিন পারস্য বংশোদ্ভূত ভাই, যারা বাগদাদে কাজ করতেন) সবচেয়ে গুরুত্বপূর্ণ কাজ।  এই বইটির লাতিন অনুবাদ করেছিলেন ১২ শতাব্দীর ইতালীয় জ্যোতিষী জেরার্ড অব ক্রেমোনা। এর নাম দিয়েছিলেন *লিবার ত্রিয়ুম ফ্রাত্রুম ডে জিওমেট্রিয়া এন্ড* *ভার্বা ফিলিওরাম মোইসি ফিলি সেকির*। ১৩শ শতাব্দীতে বহুবিদ্যাবিশারদ নাসিরুদ্দীন তুসী এই বইয়ের আরবি সংস্করণটি সম্পাদনা করেন। মূল আরবি গ্রন্থটি বর্তমানে হারিয়ে গেছে, তবে বইটির  বিষয়বস্তু পরবর্তী অনুবাদ ও রচনা থেকে জানা যায়।

*বুক অন দ্য মেজারমেন্ট অব প্লেন অ্যান্ড স্ফেরিক্যাল ফিগারস* জ্যামিতি বিষয়ক একটি বই, যা আর্কিমিডিসের দুটি বিখ্যাত কাজ *অন দ্য মেজারমেন্ট অব দ্য সার্কেল* এবং *অন দ্য স্ফিয়ার অ্যান্ড দ্য সিলিন্ডার*-এর সাথে অনেকটাই সাদৃশ্যপূর্ণ। এই বইটি মধ্যযুগে খুব গুরুত্বপূর্ণ ছিল এবং সাবিত ইবনে কুররা, হাসান ইবনুল হায়সাম, লিওনার্দো ফিবোনাচি (তাঁর **প্রাকটিকা জিওমেট্রিয়া**-তে), জর্দানুস দে নেমোর এবং রজার বেকনের মতো বিখ্যাত পণ্ডিতেরা এটি ব্যবহার করেছেন এবং উদ্ধৃত করেছেন। এই গ্রন্থে ক্ষেত্রফল ও আয়তনের ধারণা, কোণ ত্রিখণ্ডন, জ্যামিতিক নির্মাণ এবং কনিক ধারণাগুলোর ওপর আলোচনা করা হয়েছে। এতে এমন কিছু উপপাদ্য রয়েছে যা গ্রিক পণ্ডিতরাও জানতেন না।

পরে এই বইটি লাতিন ভাষায় পুনঃপ্রকাশিত হয়, যার সঙ্গে ইংরেজি অনুবাদ সংযুক্ত করেন ইতিহাসবিদ মার্শাল ক্ল্যাগেট। তিনি এই বইটি কীভাবে মধ্যযুগে গণিতবিদদের প্রভাবিত করেছিল, তা সংক্ষিপ্তভাবে ব্যাখ্যা করেছেন। 

## এছাড়াও দেখুন

* মধ্যযুগীয় ইসলামী বিশ্বের গণিত

## টীকা

## তথ্যসূত্র

## সূত্র

*  (PDF version)
* 
* 
* 
* 

## আরও পড়ুন

* 
*  kept at Columbia University, New York (via the Internet Archive). The treatise  is located from pp.&nbsp;253265 (f. 116 to 122).

বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:জ্যামিতির ইতিহাস
হাজী ইল বেগ

**হাজী ইল বেগ** বা **হাজী ইলবে** (**হাজী বে** নামেও পরিচিত;  ১৩০৫ – ১৩৬৫ বা ১৩৭১) ছিলেন উসমানীয় সাম্রাজ্যের প্রাথমিক যুগের একজন যোদ্ধা ও সেনাপতি।

## প্রারম্ভিক জীবন
তিনি  খ্রিস্টাব্দের দিকে আনাতোলিয়ার বালিকশির শহরে জন্মগ্রহণ করেছিলেন। তিনি দার্দানেলেস প্রণালীর আনাতোলিয়ায় অবস্থিত কারাসি বেয়লিকের সেনাপতি ছিলেন। তবে ১৩৪০ খ্রিস্টাব্দের পরে কারাসি বেয়লিক দুর্বল হয়ে পড়লে তিনি কারাসি অঞ্চল ছেড়ে চলে যান। কারেসি অঞ্চল ছেড়ে তিনি কারাসি অঞ্চলের উত্তরে অবস্থিত উসমানীয় বেয়লিক সাম্রাজ্যে যোগদান করেন। ১৩৬১ খ্রিস্টাব্দে প্রথম ওরহানের রাজত্বকালে উসমানীয়রা কারেসিদের সমস্ত অঞ্চল দখল করে নেয়। এই সময়েই উসমানীয়দের রাজধানী বুরসা থেকে এদির্নে স্থানান্তর করা হয়েছিল।

## উসমানীয় সেনাপতি
হাজী ইল বেগকে কারেসি অঞ্চল বিজয়ের পর রুমেলিয়াতে (তুরস্কের ইউরোপীয় অংশ) দায়িত্ব দেওয়া হয়েছিল। রুমেলিয়াতে উসমানীয় বেয়লিকের দ্বিতীয় শাসক প্রথম ওরহানের পুত্র সুলাইমান পাশার অধীনে তুর্কিরা ১৩৫৪ সালে পা রেখেছিল। রুমেলিয়াতে হাজী ইল বেগ নিজেকে একজন দক্ষ সেনাপতি হিসাবে প্রমাণ করেছিলেন। তিনি লুলেবুর্গাজ (মধ্যযুগীয় আর্কেদিয়াপোল) এবং সম্ভবত এদির্নে (মধ্যযুগীয় আদ্রিয়ানোপোল) দখল করেছিলেন। যা সাম্রাজ্যের রাজধানী হয়ে ওঠে।

## মারিৎজার যুদ্ধ

সুলতান প্রথম মুরাদ যখন আনাতোলিয়ায় বিগা শহর দখলে ব্যস্ত ছিলেন, তখন রুমেলিয়ার মারিৎসা নদীর কাছে একটি ক্রুসেডার সেনাবাহিনী উপস্থিত হয়েছিল। হাজী ইল বেগকে তুলনামূলকভাবে ছোট অভিযাত্রী বাহিনী নিয়ে ক্রুসেডারদের কাছে প্রেরণ করা হয়েছিল। তিনি এক রাতের অতর্কিত আক্রমণে ক্রুসেডারদের পরাজিত করেন। এই ঘটনার তারিখ নিয়ে কোনও ঐকমত্য নেই। উসমানীয় ইতিহাস অনুযায়ী যুদ্ধটি ১৩৬৪ সালে এবং পশ্চিমা সূত্র অনুযায়ী ১৩৭১ সালে সংঘটিত হয়েছিল।

## মৃত্যু
মারিৎজার যুদ্ধের অল্প সময়ের মধ্যেই হাজী ইল বেগ মারা যান। অনেক ইতিহাসবিদদের মতে, হাজী ইল বেগের প্রতিদ্বন্দ্বী এবং তার খ্যাতি নিয়ে উদ্বিগ্ন উসমানীয় সেনাপতি লালা শাহিন পাশা তাকে বিষ প্রয়োগ করেছিলেন।

## তথ্যসূত্র

বিষয়শ্রেণী:১৩০০-এর দশকে জন্ম
বিষয়শ্রেণী:১৪শ শতাব্দীতে মৃত্যু
বিষয়শ্রেণী:১৪শ শতাব্দীর উসমানীয় সামরিক কর্মী
শেষ রাতের আলোচনা অনুষ্ঠান

**শেষ রাতের আলোচনা অনুষ্ঠান** বলতে আলোচনা অনুষ্ঠানের একটি বর্গ বা ধরনকে বোঝায়, যা মূলত মার্কিন যুক্তরাষ্ট্রের টেলিভিশনে উৎপত্তি লাভ করে। এটিকে এক ধরনের হাস্যরসাত্মক বিচিত্রানুষ্ঠান হিসেবেও গণ্য করা যায়। অনুষ্ঠানগুলি সাধারণত সঞ্চালকের (যিনি সাধারণত একজন কৌতুকশিল্পী হয়ে থাকেন) একক-কথন দিয়ে শুরু হয়, যেখানে তিনি দিনের খবরাখবরগুলির উপরে কৌতুকময় বক্তব্য রাখেন। এর পাশাপাশি এই অনুষ্ঠানে অতিথিদের (শিল্পী, বিজ্ঞানী, রাজনীতিবিদ বা অন্য কোনও ধরনের বিখ্যাত ব্যক্তিত্ব) সাক্ষাৎকার, সংক্ষিপ্ত কৌতুক নাটিকা (স্কেচ) ও সঙ্গীতশিল্পীদের প্রচারমূলক সঙ্গীত পরিবেশনা থাকে। এই আলোচনা অনুষ্ঠানগুলির একটি বিশেষ বৈশিষ্ট্য হল অপরিকল্পিত স্বতঃস্ফূর্ত আলাপচারিতা, যাতে মনে হয় যেন সঞ্চালক প্রতিটি দর্শকের সাথে একান্তে কাছে থেকে সরাসরি কথা বলছেন। শেষ রাতের আলোচনা অনুষ্ঠানগুলি সঞ্চালকের ব্যক্তিত্বের দ্বারা ব্যাপকভাবে প্রভাবিত হয়।

মার্কিন যুক্তরাষ্ট্রে শেষ রাতের আলোচনা অনুষ্ঠানগুলির এই বিন্যাসটি জনি কারসন ও তার সহচর এড মিকম্যাহন জনপ্রিয় করতে সাহায্য করেন। এনবিসি চ্যানেলে সম্প্রচারিত তাদের এই অনুষ্ঠানটির নাম ছিল *[[দ্য টুনাইট শো স্টারিং জনি কারসন]]*। সাধারণত অনুষ্ঠানের সঞ্চালক একটি টেবিলের পেছনে বসে থেকে সাক্ষাৎকার সঞ্চালনা করেন, আর অতিথিরা আরাম-কেদারা বা সোফায় বসে থাকেন। অনেক শেষ রাতের আলোচনা অনুষ্ঠানে একটি নিয়মিত সঙ্গীতদল থাকে, যারা ধারণকক্ষে (স্টুডিওতে) উপবিষ্ট শ্রোতা-দর্শকবৃন্দের জন্য বিজ্ঞাপন বিরতির সময় জনপ্রিয় গান পরিবেশনা করে থাকে ও কদাচিৎ কোনও অতিথি সঙ্গীতশিল্পীর জন্য সহায়ক বাদকদল হিসেবেও কাজ করতে পারে।

শেষ রাতের আলোচনা অনুষ্ঠানগুলি মার্কিন যুক্তরাষ্ট্রে খুবই জনপ্রিয়, তবে বিশ্বের অন্যান্য দেশের এগুলি ততটা প্রভাবশালী নয়। এই অনুষ্ঠানগুলির বিন্যাস শিথিলভাবে অনুসরণকারী অনুষ্ঠানগুলি অন্যান্য দেশে প্রচারিত হলেও সেগুলি মার্কিন যুক্তরাষ্ট্রের মতো প্রতি রাতে নয়, বরং সাধারণত সপ্তাহে একবার প্রচারিত হয়। মার্কিন যুক্তরাষ্ট্রে এই অনুষ্ঠানগুলি সাধারণত সর্বোচ্চ দর্শিত সময় হিসেবে বিবেচিত সময়-পরিসরে প্রচারিত হয়ে থাকে।

## তথ্যসূত্র

বিষয়শ্রেণী:বিচিত্রানুষ্ঠান
বিষয়শ্রেণী:টেলিভিশন আলোচনা অনুষ্ঠান
বিষয়শ্রেণী:শেষ রাতের টেলিভিশন অনুষ্ঠান
বিষয়শ্রেণী:টেলিভিশন অনুষ্ঠানের প্রকার
বালিগঞ্জ কোর্ট

***বালিগঞ্জ কোর্ট*** পিনাকী চৌধুরী পরিচালিত ২০০৭ সালের বাংলা ভাষার ভারতীয় নাট্য চলচ্চিত্র।  এটি প্রযোজনা করেছেন গণেশ বাগড়িয়া। এতে শ্রেষ্ঠাংশে অভিনয় করেছেন সৌমিত্র চট্টোপাধ্যায়, মিঠু চক্রবর্তী, সব্যসাচী চক্রবর্তী, মমতাশঙ্কর, সোমা দে ও তনুশ্রী শঙ্কর। এটি ৫৫তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক অর্জন করে।

## অভিনয়শিল্পীদল
* সৌমিত্র চট্টোপাধ্যায়
* মিঠু চক্রবর্তী
* সব্যসাচী চক্রবর্তী
* মমতাশঙ্কর
* সোমা দে
* তনুশ্রী শঙ্কর
* ভাস্বর চট্টোপাধ্যায়
* মনিকা চক্রবর্তী
* মৈত্রী মিত্র

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:২০০৭-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
জিল্লুর রহমান (সাংবাদিক)

**জিল্লুর রহমান** একজন বাংলাদেশী সাংবাদিক। তিনি সেন্টার ফর গভর্নেন্স স্টাডিজের নির্বাহী পরিচালক এবং তৃতীয় মাত্রার সঞ্চালক।

## প্রাথমিক জীবন
রহমান ঢাকায় জন্মগ্রহণ করেন। তার বাবা একেএম খলিলুর রহমান ছিলেন একজন আইনজীবী, এবং মা শামীম পারভিন ছিলেন একজন গৃহিণী। তিনি নবাবপুর সরকারি উচ্চ বিদ্যালয় থেকে পড়েন। তিনি জাহাঙ্গীরনগর বিশ্ববিদ্যালয় থেকে শাসন ও রাজনীতিতে স্নাতক এবং স্নাতকোত্তর ডিগ্রি সম্পন্ন করেন। 
## কর্মজীবন
রহমান ১৯৮৬ সালে সাপ্তাহিক *[[সাপ্তাহিক বিচিত্রা|বিচিত্রায়]]* যোগ দেন। তিনি ১৯৮৭ সালে খবরের কাগজ পত্রিকার নির্বাহী সম্পাদক ছিলেন। তিনি ১৯৯১ সালে আজকের কাগজে সহকারী সম্পাদক এবং পরের বছর ভোরের কাগজে যোগ দেন।

রহমান ২০০৩ সালে তৃতীয় মাত্রার সঞ্চালক হন। তিনি অনুষ্ঠানটির সাত হাজারের বেশি পর্ব নির্মাণ করেছিলেন। ২০০৬-২০০৮ বাংলাদেশের রাজনৈতিক সংকটের সময় সরকার এই অনুষ্ঠানটি বন্ধ করে দেয়।

২০০৭ সালে, রহমান ইউএস ডিপার্টমেন্ট অফ স্টেট এর শিক্ষা ও সাংস্কৃতিক বিষয়ক ব্যুরো দ্বারা আয়োজিত ইন্টারন্যাশনাল ভিজিটর লিডারশিপ প্রোগ্রামের অংশ হিসাবে মার্কিন যুক্তরাষ্ট্রে যান।

২০২৩ সালে রহমানের ব্যাংক অ্যাকাউন্টের তথ্য চেয়েছে বাংলাদেশ ফাইন্যান্সিয়াল ইন্টেলিজেন্স ইউনিট। ২২ ডিসেম্বর ২০২২-এ, পুলিশ রহমানকে তার বাড়িতে জিজ্ঞাসাবাদ করে যা তিনি তার পেশাগত কর্মকাণ্ডের জন্য হয়রানি বলে মনে করেন। এটি আর্টিকেল ১৯ দ্বারা নিন্দা করা হয়েছিল। আসিফ নজরুল, মোহাম্মদ কামরুল আহসান, নুর খান লিটন, জ্যোতির্ময় বড়ুয়া প্রমুখ নেতাকর্মীরা পুলিশি কর্মকাণ্ডের নিন্দা করেছেন।

২০২৪ সালের বাংলাদেশের সাধারণ নির্বাচনের আগে, রহমান বলেছিলেন, "আওয়ামী লীগ সবাই এত ভীত, তাদের নিরাপদ প্রস্থান নেই"। ২০২৪ সালের এপ্রিলে, রহমান *"দুর্নীতিগ্রস্ত প্রকৃতি"* থাকার জন্য বাংলাদেশী সাংবাদিকদের উপর আক্রমণ করে কথা বলেছিলেন। শেখ হাসিনার নেতৃত্বাধীন আওয়ামী লীগ সরকারের পতনের পর মুহাম্মদ ইউনূসের নেতৃত্বাধীন অন্তর্বর্তী সরকারের পক্ষে লিখেছেন রহমান।

## গ্রন্থপঞ্জি

* এক ব্যর্থ অভ্যুত্থানের নায়ক বলছেন
* চেনামুখ চেনামত
* সামরিক শাসনোত্তর বেসামরিক সরকারের সমস্যা
* গণঅভ্যুত্থান '৯০

## ব্যক্তিগত জীবন
জিল্লুর রহমান ফাহমিদা হককে বিয়ে করেছেন।

## তথ্যসূত্র

## বহিঃসংযোগ
* 

বিষয়শ্রেণী:ঢাকার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী টেলিভিশন উপস্থাপক
বিষয়শ্রেণী:জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি